Brandtzæg
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Brandtzæg er en norsk slekt med navn etter gården Brandsegg Nordre i Sparbu. Eldste kjente stamfar, Jon Monsen (født ca. 1661), ble eier av gården gjennom ekteskap. Den nålevende slekten stammer fra hans sønnesønner Jon Christensen Brandtzæg (1733–1804) og Peder Christensen Brandtzæg (1739–1805).
Jon Christensen Brantzæg var farfar til brødrene John Petter Brandtzæg (1812–1880), ordfører i Sparbu, og høyesterettsadvokat Caspar Henrich Barth Brandtzæg (1816–1882).Peder Christensen Brandtzæg var far til Otto Brandtzæg (1771–1846), Nils Christian Brandtzæg (1775–1855), Christen Brandtzæg (1776–1832) og Johan Petter Brantsæggen (født 1781).Professor i patologi ved Universitetet i Oslo Per Brandtzæg (1936–2016), professor i pedagogikk samme sted Bjørg Brandtzæg Gundem (født 1927) og konsernsjef i Norsk Hydro Svein Richard Brandtzæg (født 1957) er etterkommere av Otto Brandtzæg.Nils Christian Brandtzægs sønn Anthon Martinus Brandtzæg (1830–1871) ble eier av fiskeværet Sør-Gjeslingan i 1869; stedet var i slektens eie til 1969. Han var far til teologen, generalsekretær i Det norske lutherske Kinamisjonsforbund Johannes Berg Brandtzæg (1861–1931), som igjen var far til professor ved NTH Anton Brandtzæg (1898–1983).Christen Brandtzæg var far til blant andre piano- og orgelfabrikant Paul Christian Brantzeg (1821–1900). Dennes sønn, arkitekt Paul Eugen Brantzeg (1884–1967) var far til forfatteren og journalisten Nils Brantzeg (1913–1984), som igjen var far til regissør og teatersjef Mette Brantzeg (født 1952). Les mer i Store norske leksikon genealogi Litteratur Bolaas, Asbjørg & Knut A. Lein: Brandtzæg-slekta, [1992?]  Brandtzæg, Alfred J.: Brandtzægslekten fra Appelvær [...], 1948